**Անդրեաս Վայման** (գերմ․՝ Andreas Weimann, օգոստոսի 5, 1991(1991-08-05), Վիեննա, Ավստրիա), ավստրիացի ֆուտբոլիստ, հարձակվող։ Հանդես է գալիս անգլիական «Բրիստոլ Սիթիի» կազմում։ Հանդես է եկել Ավստրիայի ազգային հավաքականի կազմում։

Ակումբային կարիերա
------------------

### «Աստոն Վիլա»

Ֆուտբոլիստը 2007 թվականին միացել է «Աստոն Վիլայի» ակադեմիային։ Նա թիմի երիտասարդական կազմի հիմնական ֆուտբոլիստներից մեկն էր 2009-10 մրցաշրջանի ընթացքում։ 2010 թվականին նա թիմի հետ կնքել է իր առաջին պրոֆեսիոնալ պայմանագիրը մինչև 2012 թվականը։

2010 թվականի մայիսի 16-ին Անդրեասը օգնել է թիմին դառնալ Հոնգ Կոնգի ֆուտբոլային մրցաշարի հաղթող։ 2010 թվականի հուլիսի 27-ին Վեյմանը դուբլի հեղինակ է դարձել «Ուոլսոլ»-ի դեմ խաղում։ Պրեմիեր Լիգայի շրջանակներում ֆուտբոլիստն իր դեբյուտը նշել է օգոստոսի 14-ին՝ «Վեստ Հեմ Յունայթեդի» դեմ խաղում։ Հետագայում թիմի գլխավոր մարզիչ Կևին Մակդոնալդը Անդրեասին ներառել է այն 20 ֆուտբոլիստների շարքում, ովքեր պետք է մեկնեին Ավստրիա և մասնակցեին Եվրոպայի լիգայի շրջանակներում կայանալիք «*Ռապիդ Վիեննա*յի» դեմ խաղին։ Անդրեասը այդ խաղի 79-րդ րոպեին փոխարինել է Մարկ Օլբրայթոնին։

#### «Ուոթֆորդ»

Անդրեաս Վայմանը 2011 թվականի հունվարի 19-ին մինչև մրցաշրջանի ավարտը տեղափոխվել է «Ուոթֆորդ»։ Թիմի կազմում նա իր դեբյուտը նշել է Անգլիայի գավաթի խաղարկության շրջանակներում կայացած «Բրայթոն ընդ Հոուվ Ալբիոնի» դեմ խաղում։ Լիգայի շրջանակներում Վայմանն իր դեբյուտը նշել է 2011 թվականի փետրվարի 1-ին կայացած «Քրիսթալ Փելասի» դեմ խաղում և դարձել է գոլի հեղինակ։ Ընդհանուր առմամբ ֆուտբոլիստն «Ուոթֆորդի» կազմում մասնակցել է 19 հանդիպման և դարձել է 4 գոլի հեղինակ։

Վարձակալության ժամկետի ավարտից հետո Վայմանը վերադարձել է «Աստոն Վիլա»։ Վերադարձից հետո նա առաջին անգամ դաշտ է դուրս եկել 2011 թվականի օգոստոսի 23-ին՝ Լիգայի գավաթի խաղարկության շրջանակներում կայացած «*Հերեֆորդ Յունայթեդ*ի» դեմ խաղում։ Երեք օր անց՝ օգոստոսի 26-ին, ֆուտբոլիստը երկարաձգել է իր պայմանագիրը մինչև 2014 թվականը։ Բայց իր պայմանագրի երկարաձգումից ժամեր անց նա նորից վարձավճարով տեղափոխվել է «Ուոթֆորդ», որտեղ պետք է մնար մինչև 2012 թվականի հունվար։ Օգոստոս և սեպտեմբեր ամիսներին Անդրեասը թիմի կազմում մասնակցել է «Բիրմինգհեմ Սիթիի», «Ռեդինգի» և «Բարնսլիի» դեմ խաղերին։

#### Վերադարձ «Աստոն Վիլա»

2012 թվականի մարտի 10-ին կայացած «Ֆուլհեմի» դեմ խաղում ֆուտբոլիստը փոխարինել է Չարլզ Ն'Զոգբիային և դարձել է գոլի հեղինակ՝ հաղթանակ պարգևելով «Աստոն Վիլային»։ Ապրիլի 9-ին նա գոլի հեղինակ է դարձել «Ստոկ Սիթիի» դեմ խաղում, որն ավարտվել է 1-1 հաշվով։

2012 թվականի նոյեմբերի 10-ին Անդրեասը դուբլի հեղինակ է դարձել «Մանչեսթեր Յունայթեդի» դեմ տնային խաղում։ 2012 թվականի դեկտեմբերի 11-ին նա ևս մեկ անգամ դարձել է դուբլի հեղինակ, այս անգամ արդեն` «Նորվիչ Սիթիի» դեմ խաղում։ Հանդիպումն ավարտվել է 4-1 հաշվով։ Վայմանը մրցաշրջանի ընթացքում բոլոր մրցաշարերում միասին վերցրած դարձել է 12 գոլի հեղինակ։

2013-14 մրցաշրջանում Անդրեաս Վայմանը իր առաջին գոլը խփել է 2013 թվականի օգոստոսի 28-ին՝ Լիգայի գավաթի խաղարկության շրջանակներում կայացած «*Ռոտերդամ Յունայթեդ*»-ի դեմ խաղում, որն ավարտվել է 3-0 հաշվով։ Իր երկրորդ գոլը նա խփել է մեկ ամիս անց տեղի ունեցած «Մանչեսթեր Սիթիի» դեմ խաղում։ 2014 թվականի մայիսի 3-ին Անդրեասը դուբլի հեղինակ է դարձել «Հալլ Սիթիի» դեմ կայացած խաղում։ Հանդիպումն ավարտվել է 3-1 հաշվով։

2014-15 մրցաշրջանում նա իր առաջին հանդիպումն անցկացրել է «Սթոկ Սիթիի» դեմ, որի 50-րդ րոպեին դարձել է գոլի հեղինակ։ Մրցաշրջանում իր երրորդ գոլը ֆուտբոլիստը խփել է «Տոտենհեմ Հոտսպուրի» դեմ խաղում։ Այս գոլն առաջինն էր «Աստոն Վիլայի» համար վերջին 5 խաղերում։ Վայմանն իր հաջորդ գոլը խփել է Անգլիայի գավաթի խաղարկության 4-րդ փուլի շրջանակներում կայացած «Բորնմութի» դեմ խաղում։

### «Դերբի Կաունտի»

2015 թվականի հունիսի 18-ին Անդրեաս Վայմանը տեղափոխվել է «Դերբի Կաունտի»։ Նա թիմի հետ կնքել է 4 տարվա պայմանագիր։ Վայմանն իր առաջին գոլը խփել է հոկտեմբերի 31-ին կայացած «Ռոտերդամ Յունայթեդի» դեմ խաղի 7-րդ րոպեին։ Թիմի կազմում 2016-17 մրցաշրջանում ընդամենը մեկ հանդիպում անցկացնելուց հետո ֆուտբոլիստը վարձավճարով տեղափոխվել է «Վուլվերհեմպտոն Ուոնդերերս»։

Թիմի կազմում նա իր առաջին հանդիպումն անցկացրել է 2017 թվականի հունվարի 21-ին՝ «Նորվիչ Սիթիի» դեմ խաղում, որն ավարտվել է 3-1 հաշվով։ Մեկ շաբաթ անց նա անցկացրել է իր առաջին մեկնարկային հանդիպումը և դարձել է գոլի հեղինակ «Լիվերպուլի» դեմ խաղում։

### «Բրիստոլ Սիթի»

2018 թվականի հուլիսի 3-ին Անդրեաս Վայմանը տեղափոխվել է «Բրիստոլ Սիթի»։ Նա թիմի հետ կնքել է 3 տարվա պայմանագիր` հետագայում մեկ տարի երկարաձգելու հնարավորությամբ։

Միջազգային կարիերա
------------------

Ավստրիա Մ19 հավաքական Վայմանն առաջին անգամ հրավիրվել է 2010 թվականի հուլիսին` 2010 թվականի Եվրոպայի առաջնությանը մասնակցելու համար։

Ավստրիայի ազգային հավաքականի կազմում ֆուտբոլիստն իր նորամուտը նշել է 2012 թվականի հոկտեմբերի 12-ին՝ Ղազախստանի հավաքականի դեմ խաղում։ Հանդիպումն ավարտվել է 0-0 հաշվով։

Վիճակագրություն
---------------

### Ակումբային

| Ակումբ | Մրցաշրջան | Լիգա | Գավաթ | Լիգայի գավաթ | Այլ | Արդյունք |
| --- | --- | --- | --- | --- | --- | --- |
| Դիվիզիոն | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Աստոն Վիլա | [2010-11 | Պրեմիեր Լիգա | 1 | 0 | 0 | 0 | 0 | 0 | 1 | 0 | 2 | 0 |
| 2011-12 | Պրեմիեր Լիգա | 14 | 2 | 0 | 0 | 1 | 0 | — | 15 | 2 |
| 2012-13 | Պրեմիեր Լիգա | 30 | 7 | 2 | 1 | 6 | 4 | — | 38 | 12 |
| 2013-14 | Պրեմիեր Լիգա | 37 | 5 | 1 | 0 | 1 | 1 | — | 39 | 6 |
| 2014-15 | Պրեմիեր Լիգա | 31 | 3 | 3 | 1 | 1 | 0 | — | 35 | 4 |
| Արդյունք | 113 | 17 | 6 | 2 | 9 | 5 | 1 | 0 | 129 | 24 |
| Ուոթֆորդ (վարձավճար) | 2010-11 | Չեմպիոնշիպ | 18 | 4 | 1 | 0 | — | — | 19 | 4 |
| 2011-12 | Չեմպիոնշիպ | 3 | 0 | — | — | — | 3 | 0 |
| Արդյունք | 21 | 4 | 1 | 0 | — | — | 22 | 4 |
| Դերբի Կաունտի | 2015-16 | Չեմպիոնշիպ | 30 | 4 | 1 | 0 | 1 | 0 | 1 | 0 | 33 | 4 |
| 2016-17 | Չեմպիոնշիպ | 11 | 0 | 0 | 0 | 1 | 0 | — | 12 | 0 |
| 2017-18 | Չեմպիոնշիպ | 40 | 5 | 1 | 0 | 0 | 0 | 2 | 0 | 43 | 5 |
| Արդյունք | 81 | 9 | 2 | 0 | 2 | 0 | 3 | 0 | 88 | 9 |
| Դերբի Կաունտի Մ23 | 2016-17 | — | — | — | 2 | 2 | 2 | 2 |
| Վուլվերհեմպտոն Ուոնդերերս (վարձավճար) | 2016-17 | Չեմպիոնշիպ | 19 | 2 | 2 | 1 | — | — | 21 | 3 |
| Բրիստոլ Սիթի | 2018-19 | Չեմպիոնշիպ | 5 | 5 | 0 | 0 | 1 | 0 | — | 6 | 5 |
| Կարիերայի արդյունք | 239 | 37 | 11 | 3 | 12 | 5 | 6 | 2 | 268 | 47 |

### Միջազգային

| Ազգային հավաքական | Տարի | Խաղ | Գոլ |
| --- | --- | --- | --- |
| Ավստրիա | 2012 | 2 | 0 |
| 2013 | 8 | 0 |
| 2014 | 3 | 0 |
| 2015 | 1 | 0 |
| Արդյունք | 14 | 0 |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  «Weimann extends Villa contract». FIFA.com. 2010 թ․ հունվարի 5. Արխիվացված է օրիգինալից 2015 թ․ հունվարի 21-ին. Վերցված է 2011 թ․ հունվարի 19-ին.
5. ↑  Our Grumpy Old Man (2010 թ․ մայիսի 17). «Young Villa win Soccer Sevens "Express & Star». Expressandstar.com. Վերցված է 2011 թ․ հունվարի 19-ին.
6. ↑  «Watford | News | News | Latest Headlines | OFFICIAL: LOAN STRIKER ARRIVES». Watfordfc.com. Արխիվացված է օրիգինալից 2011 թ․ հունվարի 22-ին. Վերցված է 2011 թ․ հունվարի 19-ին.
7. ↑  «Eric Lichaj's first goal for Aston Villa breaks Hereford's resistance». The Guardian. 2011 թ․ օգոստոսի 23. Վերցված է 2014 թ․ օգոստոսի 16-ին.
8. ↑  «Rising star Weimann pens new deal until 2014».
9. ↑  Smith, Frank (2011 թ․ օգոստոսի 26). «Aston Villa striker Andreas Weimann returns to Watford on loan». Watford Observer. Վերցված է 2014 թ․ ապրիլի 6-ին.
10. ↑  «Aston Villa 1–0 Fulham». *BBC*. 2012 թ․ մարտի 10. Վերցված է 2012 թ․ մարտի 11-ին.
11. ↑  «Aston Villa 1–1 Stoke». *BBC*. 2012 թ․ ապրիլի 9. Վերցված է 2012 թ․ ապրիլի 11-ին.
12. ↑  «Արխիվացված պատճենը». Արխիվացված է օրիգինալից 2014 թ․ օգոստոսի 19-ին. Վերցված է 2018 թ․ օգոստոսի 26-ին.
13. ↑  «Aston Villa 1–2 Tottenham». *BBC Sport*. Վերցված է 2014 թ․ նոյեմբերի 2-ին.
14. ↑  «Aston Villa 2–1 Bornemoth». *BBC Sport*. BBC Sport. Վերցված է 2015 թ․ հունվարի 25-ին.
15. ↑  «Andi Weimann joins Derby County». Aston Villa F.C. 2015 թ․ հունիսի 18.
16. ↑  «Derby County Sign Austrian International Andreas Weimann». Derby County F.C. 2015 թ․ հունիսի 18.
17. ↑  «BBC Sport-Derby County 3–0 Rotherham United». BBC Sport. 2015 թ․ նոյեմբերի 10.
18. ↑  «Andreas Weimann: Wolves sign Derby County striker on loan». *BBC Sport*. 2017 թ․ հունվարի 19. Վերցված է 2017 թ․ հունվարի 19-ին.
19. ↑  «Norwich City 3–1 Wolverhampton Wanderers». BBC Sport. 2017 թ․ հունվարի 21.
20. ↑  «Liverpool 1–2 Wolverhampton Wanderers». BBC Sport. 2017 թ․ հունվարի 28.
21. ↑  «Weimann becomes a Robin». *Bristol City* (անգլերեն). Վերցված է 2018 թ․ հուլիսի 3-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը *worldfootball.net* կայքում(անգլ.)
* Ցուցանիշները *soccerbase.com* կայքում (անգլ.)
* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |